Document ID: 32008D0735

KOMISIJAS LĒMUMS
(2008. gada 16. septembris),
ar kuru ieceļ Komisijas pārstāvi Eiropas Zāļu aģentūras valdē
(2008/735/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (1), un jo īpaši tās 65. pantu,
tā kā:
(1)
Saskaņā ar Regulas (EK) Nr. 726/2004 65. pantu Eiropas Zāļu aģentūras (turpmāk “aģentūra”) valdē jābūt diviem Komisijas pārstāvjiem.
(2)
Komisijā ir pārdalītas kompetences jomas, tāpēc jāieceļ viens jauns Eiropas Zāļu aģentūras valdes loceklis no Veselības un patērētāju ģenerāldirektorāta un viņa vietnieks, kurš aizstās šo locekli viņa prombūtnes laikā un balsos viņa vārdā,
IR NOLĒMUSI ŠĀDI.
1. pants
Komisijas pārstāvis Eiropas Zāļu aģentūras valdē ir persona, kura ieņem šādu amatu un pilda šādas funkcijas:
a)
galvenais padomnieks, kurš specializējies sabiedrības veselības jomā un kurš dod padomus par veselības stratēģiju Veselības un patērētāju ģenerāldirektorāta ģenerāldirektoram un palīdz Sabiedrības veselības un risku izvērtēšanas direktorāta direktoram.
Viņa vietnieks ir persona, kura ieņem šādu amatu un pilda šādas funkcijas:
b)
Veselības stratēģijas un veselības sistēmu nodaļas vadītājs, kura pienākumos ietilpst sabiedrības veselības politikas nostādņu un rīcības noteikšana un formulēšana, arī farmācijas nozarē, un nodaļas darbības vispārējas virzības nodrošināšana, pamatojoties uz Veselības un patērētāju ģenerāldirektorāta un/vai Sabiedrības veselības un risku izvērtēšanas direktorāta darba programmu.
2. pants
Šo lēmumu piemēro personām, kuras šā lēmuma pieņemšanas dienā ieņem 1. pantā minētos amatus, arī tad, ja tās šos amatus ieņem uz laiku, un ikvienai personai, kura pārņēmusi minētos amata pienākumus no minētajām personām.
3. pants
Veselības un patērētāju ģenerāldirektorāta ģenerāldirektors paziņo valdes priekšsēdētājam un aģentūras direktoram 1. pantā minētajos amatos iecelto personu vārdu un uzvārdu, kā arī ziņo par izmaiņām.
Briselē, 2008. gada 16. septembriī

Labels: 4
9
15